**S PREDLOGI PODJETIJ ZA BOLJŠE POGOJE POSLOVANJA**

Vlada Republike Slovenije je sprejela t.i. protikorona paket. Z njim bodo tudi zakonsko močno zmanjšane posledice negativnih učinkov epidemije nalezljive bolezni SARS-CoV-2 za državljane in gospodarstvo.

V senci sistemskega zakona pa se podjetja srečujejo s številnimi problemi parcialne narave, ki pa prav tako močno vplivajo na težave pri poslovanju. Na GZS bomo v naslednjih dneh zbrali in oblikovali predloge podjetij in strokovnjakov za izboljšanje pogojev poslovanja. Vabimo vas, da se tudi sami pridružite s svojimi predlogi. V nadaljevanju podajamo pregled predlogov, ki smo jih že dobili, zato vas prosimo, da dodate predvsem nove predloge, ki jih do sedaj še nismo zabeležili.

1. **Predlogi povezani s finančnim poslovanjem**

* Oprostitev plačila najemnin za poslovne prostore v javni lasti (širše države) za čas, ko družbe zaradi prepovedi ne morejo opravljati dejavnosti.
* Oprostitev plačila nadomestil za stavbna zemljišča za poslovne subjekte .
* Za dejavnosti, ki jim je v času izrednih ukrepov prepovedano poslovanje, se uvede odpust plačila davkov in akontacija davkov (DDV, davek od dohodka pravnih oseb,…) in prispevkov za čas trajanje izrednih ukrepov države.
* znižala ceno omrežnine za obdobje 3 mesecev za vsa podjetja
* Sofinanciranje dela stroškov podjetij, ki jim prihodki upadejo za 30 % ali več v 3 mesecih (komunalne storitve, odpadna embalaža, elektrika, RTV, SAZAS).
* Oprostitev plačila trošarine za male pivovarje za mesece, ko trajajo izredni ukrepi, povezavi z prepovejo delovanja gostinskih obratov. Trošarina je plačana že ob proizvodnji, pred prodajo, ki je zaradi ukrepov izrazito padla.
* Sofinanciranje dela stroškov podjetij, ki jim prihodki upadejo za 30 % ali več v 3 mesecih (komunalne storitve, odpadna embalaža, elektrika, RTV, SAZAS).
* Odprava plačila davkov in prispevkov turističnim družbam, v katerih so se prihodki znižali za več kot 30% obdobju v mesecih trajanja izrednih ukrepov ter 3 mesece več
* Oprostitev plačila, znižanje in / ali zamik plačila turistične takse.
* Znižanje davka od iger na srečo, in sicer na 9 % v 2020 in na 13,5 % v 2021. To bo izboljšalo konkurenčnost turističnega sektorja v obmejnem območju z Italijo, ko bodo izredni ukrepi odpravljeni.
* Ukinitev trošarine na denaturiran alkohol za tehnično rabo, torej za razkužila.
* Aktivacija Slovenskega regionalnega razvojnega sklada, da neporabljena sredstva preusmeri z enostavnimi in hitrimi instrumenti za premostitev likvidnostih težav MSP podjetji s prednostjo podjetjem, ki zaposlujejo 3 oz. več zaposlenih.
* Obveznosti do dobaviteljev - Država zagotovi brezobrestne kredite za plačilo materiala in storitev za 3 mesece tako doma kot v tujini.
* Obveznosti do bank - Bančne zaveze, k jih imamo kot pogoje v kreditnih pogodbah, se naj zamrznejo za 12 ali 18 mesecev. Država naj zagotovi zamrznitev kreditov za dobo izrednih razmer brez dodatnih stroškov podjetij, hkrati pa naj se zamrznejo tudi pogoji v njih. Brezobrestni krediti za financiranje dobav morajo trajati vsaj 12 mesecev.
* Prenos neplačanih terjatev - Prenos zapadlih neplačanih terjatev na DUTB, katere so bile na dan razglasitve pandemije nezapadle.
* Plačilni roki - Podaljšanje plačilnega roka za storitve in blago do podjetij v državni lasti.
* Financiranje podjetij - Iz obstoječe Sheme SID banke – financiranje podjetij za lajšanje posledic COVID 19 izločiti pogoj DE-MINIMIS, ter povečati kvoto teh kreditov.
* Podržavljanje strateških družb.
* Podržavljanje strateških družb za zaščito svojih interesov pred sovražnimi prevzemi.
* Tudi odkup terjatev do evropskih kupcev slovenskih storitev in blaga – saj je to ključnega pomena za zagotavljanje likvidnost slovenskih prevozniških podjetij, ki so v pretežni meri izvozno usmerjena in imajo pretežno odprte terjatve v tujini in ne v Sloveniji.
* Predlagamo, da se čim prej sprostijo razpisi za RR in sredstva, ki še niso porabljena iz perspektive H2020.
* Vaš predlog….

1. **Predlogi povezani z administrativnimi zahtevami**

* Komunalnim in elektro podjetjem začasno prepovedati odklope medijev in energentov gospodarskim subjektom.
* Spremembe v smeri poenostavitve in pospešitve postopkov pri 55. členu Uredbe o biocidnih proizvodih za izboljšanje varnosti prebivalstva in zadostne količine surovin v gospodarstvu (opustitev določenih zahtev pri priglasitvi, npr. če je etanol iste kakovosti pripeljan od drugega proizvajalca/dobavitelja, uporaba surovin kot je peroksid za izdelavo razkužil)
* Ministrstvo za javno upravo (ali ustrezen organ) na enem portalu objavi vse odloke (vladne in občinske), s katerimi se je prepoveduje opravljanje dejavnosti.
* Z odredbo omogočiti racionalno poslovanje trgovin na podeželju.
* Pri oprostitvi plačila storitev distribucije TV signala s strani javne RTV in kabelskih operaterjev za regionalen in druge TV, ki preko DVBT in kabelskega signala informirajo državljane Republike Slovenije
* Sprostitev razpisov za RR in sredstva, ki še niso porabljena iz perspektive H2020.
* takojšnjo sprostitev sredstev po pogodbah za sofinanciranje medijskih vsebin
* Podaljšanje plačilnih rokov javnim podjetjem in moratorij na vplačevanje v rezervni sklad.
* izdajatelje TV programov s statusom regionalnega in lokalnega pomena se oprosti plačila frekvenčnine.
* Poziv Geodetski upravi (Inženirski zbornici, Službi za upravne enote pri MJU, Zvezi geodetvo Slovenije), za zagotavljanje potrebnih kapacitet za izdajo gradbenih dovoljenj v času izrednih ukrepov zaradi korona virusa.
* Vaš predlog

1. **Predlogi povezani z ureditvijo trga dela**

* Sofinanciranje stroškov odpravnin delavcem zaradi zaprtja podjetij.
* Subvencioniranje izobraževanje turističnih delavcev na daljavo v času čakanja na delo in tudi kasneje, v smeri, da bodo bolje pripravljeni na goste ob ponovni rasti turizma.
* Sprememba Zakona o minimalni plači v smislu spremenjene definicije MP, ki bo vključevala vsaj še dodatek na minulo dobo ter da se višina MP s 1.1.2021 nikakor še ne bo dvignila.
* Delovni čas - Zaradi zmanjšanega obsega dela bi bilo smiselno že sedaj ali pa v nadaljevanju uvesti mehanizem polovičnega delovnega časa (po vzoru Avstrija, Nemčija), s tem zagotovimo, da so delavci, ki so na čakanju še vedno na razpolaga delodajalcu. Naj se uvede preprosta možnost prehoda na skrajšani delovni čas brez sklenitve nove pogodbe o delu. Delavcu bi tako bila dana možnost, npr. 50-odstotne zaposlitve.
* Zakon o minimalni plači in Zakon o delovnih razmerjih - Spremeniti Zakon o minimalni plači (na način kot je veljalo pred spremembo 1.1.2020) saj kot takšen že sedaj ni sprejemljiv, glede na nove okoliščine pa popolnoma neuresničljiv. V Zakon o delovnih razmerjih uvesti določilo, da delavcu preneha delovno razmerje ob izpolnitvi prvega pogoja za upokojitev, hkrati pa omogočiti delodajalcem, da lahko tega sodelavca nazaj zaposlijo.
* Znižanje trajanja bolniškega staleža v breme delodajalca s sedanjih 30 dni na 0 dni do 30.9.2020, kasneje na 15 dni v breme delodajalca.
* Vključitev dodatkov za minulo delo v minimalno plačo v obdobju do 30.9.2020.
* poteki pogodb za določen čas do 31.5.2020 - Za delavce katerih pogodbe iztečejo do 31.5. 2020 bi država prevzela plačevanje 80% plače in prispevkov delavca (kot za delavce na čakanju). Delodajalci bodo zaradi optimizacije stroškov pogodbe teh delavcev pustili poteči in delavci bodo avtomatično pristali na zavodu za zaposlovanje. Z ukrepom zadržimo te delavce v delovnem razmerju in motivirane za čas po tem.
* oprostitev invalidskih kvot do 31.5.2020 - Oprostitev plačevanja invalidskih kvot za določeno obdobje najmanj do 31.5.2020, vendar hkrati prepoved odpovedovanja pogodb z invalidskimi podjetji.
* Vaš predlog….

1. **Pogoji povezani z okoljem in odpadki**

* Prioritetna ureditev sistema odvoza odpadkov in legalizacija delovanja Kemisa. Pomembno tudi v vidika obravnave infektivnih odpadkov.
* Pospešitev ali poenostavitev notifikacij pri izvozu odpadkov, zagotovitev odvzema v sežigalnicah.
* Sprejem konkretnih ukrepov za energetsko izravnavo (sežig odpadkov) izvajati v enem od obstoječih objektov.
* Interventni uvoz surovin, kemikalij, ki jih industrija nujno rabi.
* Sprejem interventnega sklepa o začasnem odlaganju blata iz čistilnih naprav na odlagališčih nenevarnih odpadkov.
* Oprostitev plačila vodnih povračil in koncesij za leti 2020 in 2021
* Vaš predlog